[[1703]] indgik Reedtz ægteskab med Karen Kjeldsdatter [[Krag]] (26. juni 1660 – 23. januar 1737), enke efter Gude Parsberg til [[Kokkedal Slot (Nordjylland)|Kokkedal]] og [[Nørlund Slot|Nørlund]], hvilke godser han derved kom i besiddelse af. 1704 avancerede han til [[schoutbynacht]], [[1710]] til [[viceadmiral]] og kom under størsteparten af [[Den Store Nordiske Krig]] til at gøre tjeneste ved hovedflåden i [[Østersøen]], hvor der dog ikke hændte meget. Han deltog 1710 i [[Slaget i Køge Bugt|slaget]] på [[Køge Bugt]] og var en tid lang chef for søekvipagen ved [[Glückstadt]] efter [[Matthias von Paulsen]]s død. [[1712]] tog han som næstkommanderende i Gyldenløves flåde del i fægtningen under [[Rygen]], hvor den svenske transportflåde ødelagdes; [[1713]] var han øverstkommanderende for flåden, men forsømte at forhindre [[Stralsund]]s undsætning. [[1714]] forfremmedes Reedtz til [[admiral]] og deltog [[1715]] under [[Peter Raben]] i [[søslaget ved Jasmund]]; forinden havde han fået det hverv at forberede en overførsel af tropper fra [[Grønsund]] til [[Pommern]], men for denne blev der dog ingen brug. [[1719]] afgik han ved reduktionen med pension.
Personbillede_savnes Historie